Émile Roux
Émile Roux var en fransk læge og bakteriolog.
Sammen med Louis Pasteur fremstillede han vacciner mod miltbrand i 1881 og hundegalskab i 1885 og blev derefter ansat ved Pasteurinstituttet i Paris ved dets åbning i 1888.
Da han i 1888 sammen med den fransk-schweiziske bakteriolog Alexandre Yersin (1863-1943) påviste, at difteribakterien danner et giftstof (difteritoksin), var det første gang, bakterietoksiners eksistens blev kendt. Fra 1904 til 1933 var han leder af Pasteurinstituttet i Paris.